ΓΡΑΠΤΗ ΕΡΩΤΗΣΗ E-2901/01

υποβολή: Bart Staes (Verts/ALE) προς την Επιτροπή

(22 Οκτωβρίου 2001)

Θέμα: Οι (γλωσσικές) διακρίσεις εκ μέρους της Ευρωπαϊκής Επιτροπής

Απαντώντας στην ερώτηση Ε-0779/01(1) η Επιτροπή παραπέμπει στον διακριτικό χαρακτήρα του κριτηρίου της μητρικής γλώσσας κατά τις προσλήψεις. Το κριτήριο της μητρικής γλώσσας, μπορεί να θεωρηθεί σύμφωνα με τον Επίτροπο de Palacio ως εισάγον διακρίσεις και ασυμβίβαστο με την νομοθεσία σχετικά με την ελεύθερη κυκλοφορία των εργαζομένων.

Ήδη κατά το παρελθόν, η βέλγος Υπουργός Laurette Onkelinx είχε αναγνωρίσει ότι η αρχή της μη εφαρμογής διακρίσεων και της ελεύθερης κυκλοφορίας των εργαζομένων παραβιάζεται λόγω της προκήρυξης διαγωνισμών για την πλήρωση θέσεων που απευθύνονται σε αγγλόφωνους. Όσον αφορά τις προσλήψεις στην βελγική ομοσπονδία, η ως άνωπουργός παραπέμπει στην συλλογική σύμβαση εργασίας αριθ. 38, το διάταγμα Vandezande και το διάταγμα της γαλλόφωνης κοινότητας σχετικά με τις κοινωνικές σχέσεις μεταξύ εργοδοτών και εργαζομένων.

Πέραν τούτου, το πρόγραμμα TACIS της Ευρωπαϊκής Επιτροπής βρίσκεται σε αναζήτησηπαλλήλου με μητρική γλώσσα την αγγλική για το οικείο κέντρο πληροφοριών. Η πρακτική αυτή παραβιάζει καταφανώς την αρχή της μη εφαρμογής διακρίσεων, όπως ορίζεται στην ευρωπαϊκή Διακήρυξη για τα Ανθρώπινα Δικαιώματα και τη Σύμβαση σχετικά με τις διακρίσεις της Διεθνούς Οργάνωσης Εργασίας, καθώς και με τη νομοθεσία που αφορά τις προσλήψεις στην βελγική ομοσπονδία, όπως ορίζεται στην συλλογική σύμβαση εργασίας αριθ. 38, στο διάταγμα Vandezande και το διάταγμα της γαλλόφωνης κοινότητας σχετικά με τις κοινωνικές σχέσεις μεταξύ εργοδοτών και εργαζομένων.

Αναγνωρίζει η Επιτροπή ότι η ως άνω διαδικασία πρόσληψης παραβιάζει κατάφωρα την αρχή της μη εφαρμογής διακρίσεων και ως εκ τούτου δεν συμβιβάζεται με τη νομοθεσία περί ελεύθερης κυκλοφορίας των εργαζομένων, όπως ορίζει η απάντηση στην ερώτηση Ε-0779/01·

Εάν ναι, ποια νομικά μέτρα προτίθεται να λάβει η Επιτροπή κατά της ως άνω παραβίασης της αρχής της μη εφαρμογής διακρίσεων, όπως ορίζεται στην ευρωπαϊκή Διακήρυξη για τα Ανθρώπινα Δικαιώματα και την Σύμβαση σχετικά με τις διακρίσεις της Διεθνούς Οργάνωσης Εργασίας καθώς και τη νομοθεσία περί προσλήψεων της βελγικής ομοσπονδίας όπως ορίζεται στην συλλογική σύμβαση εργασίας αριθ. 38, το διάταγμα Vandezande και το διάταγμα της γαλλόφωνης κοινότητας περί κοινωνικών σχέσεων μεταξύ εργοδοτών και εργαζομένων·

Εάν όχι, ποια επιχειρήματα έχει να προβάλλει η Επιτροπή προκειμένου να δικαιολογήσει την κατ'εξαίρεση πρόσληψη ενός αρμοδίου για θέματα επικοινωνίας στο πλαίσιο του προγράμματος TACIS κατά παράβαση της αρχής της μη εφαρμογής διακρίσεων και της νομοθεσίας περί ελεύθερης κυκλοφορίας των εργαζομένων·

(1) ΕΕ C 235 E της 21.8.2001, σελ. 245.

Κοινή απάντησητου κ. Verheugen εξ ονόματος της Επιτροπήςστις γραπτές ερωτήσεις E-2901/01 και E-2944/01

(3 Δεκεμβρίου 2001)

Η ανακοίνωση στην οποία αναφέρεται το Αξιότιμο Μέλος του Κοινοβουλίου δημοσιεύθηκε από το Κέντρο Πληροφόρησης για τη Διεύρυνση και τα προγράμματα Phare & Tacis, το οποίο διαχειρίζεται η

εταιρεία East West Consulting. Πράγματι αναφερόταν στην πρόσληψη συνεργάτη με μητρική γλώσσα την αγγλική. Η Επιτροπή συμφωνεί ότι η διατύπωση αυτή ήταν ακατάλληλη. Στόχος της ανακοίνωσης αυτής ήταν απλώς η πρόσληψη ενός προσώπου με ικανοποιητικού επιπέδου γνώσεις της αγγλικής για να διαχειρίζεται γραπτές και προφορικές αιτήσεις που συντάσσονται στη γλώσσα αυτή, ενώ μέχρι τη στιγμή εκείνη οι πολυάριθμες αυτές αιτήσεις δεν μπορούσαν να εξεταστούν με την απαιτούμενη ταχύτητα.

Η φράση αυτή, η οποία σαφώς εισάγει διακρίσεις, θα έπρεπε να είχε διατυπωθεί καλύτερα ώστε να φαίνεται ότι, λόγω της φύσης της θέσης, απαιτείταιψηλού επιπέδου γνώση της συγκεκριμένης γλώσσας. Στην περίπτωση αυτή, μία τέτοια απαίτηση δεν αποτελεί διακριτική μεταχείριση, όπωςπογράμμισε η Επιτροπή στην απάντησή της στη γραπτή ερώτηση E — 0779/01.

Ωστόσο, η διαδικασία πρόσληψης πραγματοποιήθηκε με ανοιχτό τρόπο, βάσει συνεντεύξεων με τουςποψηφίους, μεταξύ των οποίων βρίσκονταν και πολλά άτομα που κατείχαν την αγγλική γλώσσα, χωρίς ωστόσο να είναι αυτή η μητρική τους γλώσσα. Πράγματι, ακόμη και εάν η μητρική γλώσσα του προσληφθέντος ατόμου είναι η αγγλική, το πρόσωπο αυτό διαθέτει και πολυάριθμα άλλα προσόντα, περιλαμβανομένων και γλωσσικών, με την εις βάθος γνώση μιας άλλης επίσημης γλώσσας της Ένωσης.

Εν πάση περιπτώσει, η Επιτροπή ενημέρωσε την εταιρεία East West Consulting για τον ακατάλληλο τρόπο διατύπωσης της ανακοίνωσης αυτής, δίδοντας οδηγίες να πράξει τα αναγκαία ώστε να μην επαναληφθεί παρόμοιο περιστατικό στο μέλλον.